రాజమండ్రి త్యాగరాజ నగర్ లోని ఓ వీధిలోకి అడుగు పెడుతుండగానే ఆమడ దూరం నుంచే కమ్మటి వాసనలు తాకుతాయి. అడుగులు అటే పడతాయి. ఆ ఇంటి ముందు బారులు తీరిన జనం కనిపిస్తారు. గంగరాజు డైరీలో పాలు, పెరుగుతోపాటు పాలకోవాకు మంచి డిమాండ్ ఉంది. ఇవే కాకుండా నెయ్యి,వెన్న,పన్నీరు, పచ్చి కోవా, పూతరేకులు, సున్నుండలు కూడా తయారు చేస్తారు. ఎవరేది అడిగినా, వెంటనే అందజేయడం ఇక్కడి ప్రత్యేకత. 'తింటే గారెలు తినాలి - వింటే భారతం వినాలి' అనే నానుడిలో గంగరాజు డైరీ పాలకోవా చేర్చడంలో అతిశయోక్తిలేదు.